CELEX: 32020D0794
Language: mt
Date: 2020-06-16 00:00:00
Title: Deċiżjoni tal-Kunsill (PESK) 2020/794 tas-16 ta’ Ġunju 2020 li temenda d-Deċiżjoni (PESK) 2018/101 dwar il-promozzjoni ta’ kontrolli effettivi fuq l-esportazzjoni tal-armi

17.6.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 193/13
               
            
         DEĊIŻJONI TAL-KUNSILL (PESK) 2020/794
         tas-16 ta’ Ġunju 2020
         li temenda d-Deċiżjoni (PESK) 2018/101 dwar il-promozzjoni ta’ kontrolli effettivi fuq l-esportazzjoni tal-armi
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28(1) u 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fit-22 ta’ Jannar 2018, il-Kunsill adotta d-Deċiżjoni (PESK) 2018/101 (1) li tipprevedi perijodu ta’ implimentazzjoni ta’ 30 xahar mid-data tal-konklużjoni tal-ftehim ta’ finanzjament imsemmi f’dik id-Deċiżjoni, għall-attivitajiet imsemmija fl-Artikolu 1 tagħha.
                  
               
                     (2)
                  
                  
                     Fit-30 ta’ April 2020, il-Bundesamt für Wirtschaft und Ausfuhrkontrolle, fil-kwalità tiegħu ta’ Aġenzija ta’ Implementazzjoni, talab l-awtorizzazzjoni tal-Unjoni sabiex l-implimentazzjoni tad-Deċiżjoni PESK 2018/101 tiġi estiża sat-30 ta’ Novembru 2020 minħabba sfidi marbuta mal-pandemija tal-COVID-19 li għadha għaddejja.
                  
               
                     (3)
                  
                  
                     It-tkomplija tal-attivitajiet imsemmija fl-Artikolu 1 tad-Deċiżjoni (PESK) 2018/101 tista’ titwettaq mingħajr ebda implikazzjoni ta’ riżorsi finanzjarji sat-30 ta’ Novembru 2020.
                  
               
                     (4)
                  
                  
                     Għaldaqstant jenħtieġ li d-Deċiżjoni (PESK) 2018/101 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni (PESK) 2018/101 hija b’dan emendata kif ġej:
            
                        (1)
                     
                     
                        l-Artikolu 5 huwa sostitwit b’dan li ġej:
                        
                           “Artikolu 5
                           Din id-Deċiżjoni għandha tidħol fis-seħħ fid-data tal-adozzjoni tagħha u għandha tiskadi fit-30 ta’ Novembru 2020.”.
                        
                     
                  
                        (2)
                     
                     
                        Fl-Anness, it-taqsima 10 hija sostitwita b’dan li ġej:
                        
                                    “10.
                                 
                                 
                                    
                                       Tul ta’ żmien
                                    
                                    Il-proġett ser jintemm fit-30 ta’ Novembru 2020.”.
                                 
                              
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, is-16 ta’ Ġunju 2020.
            
               
                  Għall-Kunsill
               
               
                  Il-President
               
               A. METELKO-ZGOMBIĆ
            
         
         
            (1)  Id-Deċiżjoni tal-Kunsill (PESK) 2018/101 tat-22 ta’ Jannar 2018 dwar il-promozzjoni ta’ kontrolli effettivi fuq l-esportazzjoni tal-armi (ĠU L 17, 23.1.2018, p. 40).